دمنه گُت دِ ای موقعیت که دلهره و ترس و دودلی و تردد وتحیر دِ جما ل شیر دیاره اگر بتونم شیرن دِ ای دلهره نجات بئیم دِ قلبش رخنه می کم و جا خومن واز می کم و وا مباشرت و مصاحبت و موافقت رای هر آینه دِ نزدیکان سلطان پیشی مئیرم و وا جد و جهد وِ درجا ت رفیع می رسم اُ سنه که وِ حقِ خوم می رسم و اسم بوومن زئنه میکم . کلیله گت اگر نظرت ینه آ رو ولی باید دونِسوی که آدم عاقل باید دِ سه چی دیری بکه اول مصاحبت وا سلطان دوم حردن زهر سی امتحو سوم گُتن راز وا زن .